CELEX: 62017CN0214
Language: da
Date: 2017-04-25 00:00:00
Title: Sag C-214/17: Anmodning om præjudiciel afgørelse indgivet af Oberster Gerichtshof (Østrig) den 25. april 2017 — Alexander Mölk mod Valentina Mölk

28.8.2017   
            
            
               DA
            
            
               Den Europæiske Unions Tidende
            
            
               C 283/14
            
         Anmodning om præjudiciel afgørelse indgivet af Oberster Gerichtshof (Østrig) den 25. april 2017 — Alexander Mölk mod Valentina Mölk
   (Sag C-214/17)
   (2017/C 283/19)
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: Alexander Mölk
   
      Sagsøgt: Valentina Mölk
   
      Præjudicielle spørgsmål
   
   
               1.
            
            
               Skal artikel 4, stk. 3, sammenholdt med artikel 3 i Haagerprotokollen af 2007 om, hvilken lov der finder anvendelse på underholdspligt, fortolkes således, at en anmodning fra en bidragspligtig om nedsættelse af et retskraftigt fastsat underholdsbidrag som følge af ændrede indtægtsforhold ligeledes er undergivet loven i den stat, hvor den bidragsberettigede har sit sædvanlige opholdssted, såfremt det underholdsbidrag, der hidtil har skullet betales, i henhold til artikel 4, stk. 3, i Haagerprotokollen af 2007 om, hvilken lov der finder anvendelse på underholdspligt, efter dennes anmodning var blevet fastsat af retten i overensstemmelse med loven i den stat, hvor den bidragspligtige uændret har sit sædvanlige opholdssted?
               Såfremt det første spørgsmål besvares bekræftende:
            
         
               2.
            
            
               Skal artikel 4, stk. 3, i Haagerprotokollen af 2007 om, hvilken lov der finder anvendelse på underholdspligt, fortolkes således, at den bidragsberettigede ligeledes har »indbragt sagen« for den kompetente myndighed i den stat, på hvis område den bidragspligtige har sit sædvanlige opholdssted, når den berettigede giver møde under en sag, som den bidragspligtige har indbragt for denne myndighed, i den forstand, hvori dette udtryk anvendes i artikel 5 i Rådets forordning (EF) nr. 4/2009 af 18. december 2008 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt (1), ved at fremsætte indsigelse under sagen?
            
         
      (1)  EUT L 7, s. 1.